CELEX: C2005/132/39
Language: el
Date: 2005-05-28 00:00:00
Title: Υπόθεση C-172/05 P: Αίτηση αναιρέσεως υποβληθείσα στις 15 Απριλίου 2005 από τον O. Mancini κατά της αποφάσεως της 3ης Φεβρουαρίου 2005 του Πρωτοδικείου των Ευρωπαϊκών Κοινοτήτων (τέταρτο τμήμα) στην υπόθεση T-137/03 O. Mancini κατά Επιτροπής των Ευρωπαϊκών Κοινοτήτων

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/21
            
         Αίτηση αναιρέσεως υποβληθείσα στις 15 Απριλίου 2005 από τον O. Mancini κατά της αποφάσεως της 3ης Φεβρουαρίου 2005 του Πρωτοδικείου των Ευρωπαϊκών Κοινοτήτων (τέταρτο τμήμα) στην υπόθεση T-137/03 O. Mancini κατά Επιτροπής των Ευρωπαϊκών Κοινοτήτων
   (Υπόθεση C-172/05 P)
   (2005/C 132/39)
   Γλώσσα διαδικασίας: η γαλλική
   Ο O. Mancini, εκπροσωπούμενος από την δικηγόρο E. Boigelot, υπέβαλε ενώπιον του Δικαστηρίου των Ευρωπαϊκών Κοινοτήτων, στις 15 Απριλίου 2005, αίτηση αναιρέσεως, κατά της αποφάσεως της 3ης Φεβρουαρίου 2005 του Πρωτοδικείου των Ευρωπαϊκών Κοινοτήτων (τέταρτο τμήμα) στην υπόθεση T-137/03 O. Mancini κατά Επιτροπής των Ευρωπαϊκών Κοινοτήτων.
   Ο αναιρεσείων ζητεί από το Δικαστήριο:
   
               —
            
            
               να κηρύξει την αίτηση αναιρέσεως παραδεκτή και βάσιμη και
            
         
               —
            
            
               να εξαφανίσει την απόφαση του Πρωτοδικείου των Ευρωπαϊκών Κοινοτήτων στην υπόθεση T-137/03 O. Mancini κατά Επιτροπής, που εκδόθηκε στις 3 Φεβρουαρίου 2005.
            
         Ο αναιρεσείων ζητεί επίσης από το Δικαστήριο να εκδικάσει το ίδιο τη διαφορά και, κάνοντας δεκτή την αρχική προσφυγή στην υπόθεση T-137/03:
   
               —
            
            
               να εξαφανίσει την απόφαση της ΑΔΑ της 28ης Ιουνίου 2002 περί απορρίψεως της υποψηφιότητάς του για τη θέση ιατρού-συμβούλου στην μονάδα «Ιατρική Υπηρεσία Βρυξελλών»-ΓΔ Admin B8·
            
         
               —
            
            
               να ακυρώσει τη ρητή απορριπτική της διοικητικής ενστάσεώς του απόφαση η οποία υποβλήθηκε σύμφωνα με το άρθρο 90, παράγραφος 2, του ΚΥΚ στις 29 Ιουλίου 2002 και απορρίφθηκε με ρητή απόφαση της 23ης Ιανουαρίου 2003, η οποία του κοινοποιήθηκε στις 27 Ιανουαρίου 2003·
            
         
               —
            
            
               να ακυρώσει τον διορισμό του γιατρού Dolmans στη θέση του ιατρού-συμβούλου, που είχε μεταξύ άλλων ως συνέπεια την απόρριψη της υποψηφιότητάς του για την κενή θέση·
            
         
               —
            
            
               να υποχρεώσει την καθής να του καταβάλει ποσό 15 000 ευρώ, εκτιμώμενο ex aequo et bono, προς ικανοποίηση της ηθικής του βλάβης και της προσβολής στη σταδιοδρομία του·
            
         
               —
            
            
               να καταδικάσει, εν πάση περιπτώσει, την καθής στα δικαστικά έξοδα.
            
         Λόγοι αναιρέσεως και κύρια επιχειρήματα:
   Οι λόγοι αναιρέσεως αντλούνται, σύμφωνα με το άρθρο 58 του Οργανισμού του Δικαστηρίου, από παράβαση του κοινοτικού δικαίου και δικονομικές, ενώπιον του Πρωτοδικείου, παρατυπίες, που έχουν θίξει τα έννομα συμφέροντα του αναιρεσείοντος.